b'\n_START_ARTICLE_\nFanconijev sindrom\n_START_SECTION_\nPoimenovanje\n_START_PARAGRAPH_\nBolezen je poimenovana po Guidu Fanconiju, \xc5\xa1vicarskem pediatru, \xc4\x8deprav le-ta ni identificiral tega sindroma._NEWLINE_Fanconijev sindrom se ne sme zamenjevati s Fanconijevo anemijo.\n_START_SECTION_\nVzroki\n_START_PARAGRAPH_\nZa razliko od Hartnupove bolezni in sorodnih motenj ledvi\xc4\x8dnih tubulov povzro\xc4\x8di Fanconijev sindrom nepravilnost v transportu \xc5\xa1tevilnih snovi in zato ne gre za motnjo dolo\xc4\x8denega prena\xc5\xa1alnega sistema, temve\xc4\x8d za splo\xc5\xa1nej\xc5\xa1o motnjo v delovanju proksimalnih tubulov._NEWLINE_Obstajajo razli\xc4\x8dni vzroki, in sicer je bolezen lahko podedovana, prirojena ali pridobljena.\n_START_SECTION_\nPodedovana oblika\n_START_PARAGRAPH_\nNajpogostej\xc5\xa1i vzrok Fanconijevega sindroma pri otrocih je dedna bolezen cistinoza. Druge dedne bolezni, ki lahko povzro\xc4\x8dijo Fanconijev sindrom, so \xc5\xa1e Wilsonova bolezen (dedna motnja presnove bakra), Lowov sindrom, tirozinemija (tipa I), galaktozemija, motnje skladi\xc5\xa1\xc4\x8denja glikogena in intoleranca za fruktozo.\n_START_SECTION_\nPridobljena oblika\n_START_PARAGRAPH_\nBolezen lahko kasneje v \xc5\xbeivljenju povzro\xc4\x8dijo pridobljeni vzroki, kot so nekatera zdravila (tetraciklini s prete\xc4\x8denim rokom, tenofovir ob \xc5\xbee prisotni ledvi\xc4\x8dni motnji ... ). Pri bolnikih, oku\xc5\xbeenih z virusom HIV, se lahko Fanconijev sindrom pojavi pri so\xc4\x8dasnem jemanju protiretrovirusnih zdravil tenofovir in didanozin. Zastrupitev s svincem lahko prav tako izzove Fanconijev sindrom.\n_START_SECTION_\nZdravljenje\n_START_PARAGRAPH_\nPri otrocih se Fanconijev sindrom zdravi zlasti z nadome\xc5\xa1\xc4\x8danjem snovi, ki jih izgubljajo s se\xc4\x8dem (nadome\xc5\xa1\xc4\x8danje teko\xc4\x8dine in bikarbonata).'